Sandra Gould

Sandra Gould (23. heinäkuuta 1916 – 20. heinäkuuta 1999) oli yhdysvaltalainen näyttelijä. 

Gould syntyi Brooklynissä, New Yorkissa. Hänellä oli sivuosia lukuisissa elokuvissa 1940-luvulta lähtien. Parhaiten hänet muistetaan Gladys Kravitzin roolista sarjassa Vaimoni on noita, joka pyöri vuoteen 1972 saakka. Hän vieraili myös useissa muissa televisiosarjoissa, kuten I Love Lucyssa.

Gould kirjoitti kaksi kirjaa: Always Say Maybe ja Sexpots and Pans. Hän menehtyi sydänleikkausta seuranneeseen aivoverenkiertohäiriöön 82-vuotiaana. 

Yhdysvaltalaiset näyttelijät
Vuonna 1916 syntyneet
Vuonna 1999 kuolleet